RO
17.7.2023
Jurnalul Oficial al Uniunii Europene
C 252/35
— dispunerea plății de către Campine a tuturor cheltuielilor de judecată aferente prezentei proceduri și procedurii în fața Tribunalului.
Motivele și principalele argumente Prin intermediul primului motiv de recurs, Comisia arată că Tribunalul a săvârșit o eroare de drept prin faptul că a statuat că Comisia a încălcat articolul 266 primul paragraf TFUE întrucât a refuzat să plătească societăților Campine și Campine Recycling (denumite în continuare „Campine”), atunci când a rambursat, la 11 decembrie 2019, în executarea Hotărârii Tribunalului în cauza T-240/17, cuantumul reducerii amenzii pe care Campine o plătise cu titlul provizoriu în temeiul Deciziei C(2017)900 final a Comisiei (1) din 8 februarie 2017 în cazul AT.40018, dobânzi de întârziere la rata de refinanțare a BCE plus 3,5 % pentru perioada cuprinsă între data plății provizorii și rambursarea cuantumului.
În susținerea primului motiv, Comisia arată următoarele: (i) Tribunalul a săvârșit o eroare de drept atunci când a considerat că erau întrunite condițiile pentru o cerere de despăgubire (primul aspect al primului motiv); (ii) Tribunalul a săvârșit o eroare de drept prin aplicarea eronată a dreptului Uniunii privind dobânda aplicabilă în vederea executării hotărârilor de anulare sau de reducere a amenzilor în materie de concurență (al doilea aspect al primului motiv); (iii) Tribunalul a săvârșit o eroare atunci când a concluzionat că Comisia a încălcat articolul 266 primul paragraf TFUE prin faptul că nu a plătit dobânzi de întârziere în cuantumul solicitat de Campine (al treilea aspect al primului motiv); (iv) hotărârea atacată este contrară jurisprudenței anterioare Hotărârii Printeos (al patrulea aspect al primului motiv); (v) Tribunalul a săvârșit o eroare atunci când a concluzionat că efectul ex tunc al hotărârilor de anulare a amenzilor în materie de concurență determină o obligație retroactivă de rambursare a amenzilor înainte ca acestea să fie anulate (al cincilea aspect al primului motiv); (vi) Tribunalul a săvârșit o eroare atunci când a statuat că obligația de a plăti dobânzi de întârziere de la data plății provizorii a unei amenzi reduse de Curte nu diminuează caracterul disuasiv al acestei amenzi (al șaselea aspect al primului motiv).
În ipoteza în care Curtea ar respinge primul motiv de recurs, Comisia susține, prin intermediul celui de al doilea motiv de recurs, că Tribunalul a săvârșit o eroare de drept atunci când a considerat că Comisia trebuia să plătească dobânzi de întârziere la rata de refinanțare a BCE plus 3,5 %.
Prin intermediul celui de al treilea motiv de recurs, Comisia susține că Tribunalul a săvârșit o eroare de drept atunci când a considerat că Comisia datora dobândă compusă începând de la data rambursării parțiale a amenzii.
(1)
Decizia C(2017) 900 final a Comisiei din 8 februarie 2017 privind o procedură de aplicare a articolului 101 TFUE (cazul AT.40018 – Reciclarea bateriilor pentru automobile).
Recurs introdus la 19 mai 2023 de SE împotriva Hotărârii Tribunalului (Camera a patra) din 8 martie 2023 în cauza T-763/21, SE/Comisia (Cauza C-309/23 P) (2023/C 252/39) Limba de procedură: engleza Părțile Recurent: SE (reprezentant: L. Levi, avocat)